**О Т Ч Е Т Е Н Д О К Л А Д**

ЗА ДЕЙНОСТТА НА НАРОДНО ЧИТАЛИЩЕ „ТРУД 1905“ С. СТАРА РЕКА, ОБЩИНА СЛИВЕН ЗА ПЕРИОДА 2023 ГОДИНА.

Като самобитни културни организации народните читалища винаги са откликвали на потребностите на своето време. С многостранната си съдържателна дейност те и днес обогатяват културния живот във всички български градове и села.

През отчетния период Настоятелството работеше по предварително изготвени планове. Разглеждани са въпроси като: състояние и проблеми на библиотечното обслужване, приемани са планове за различни чествания и нтържества, разгледано е финансовото състояние и др.

Културно-просветната дейност на читалището винаги е била подчинена на националните, общинските и местни празници и годишнини. По-важните изяви винаги са имали за цел да се пропагандират произведенията на съвременните автори, което се вижда от включените стихове в колективни и индивидуални рецитали на учениците.

За чествания и празници в селото работим съвместно с учители и ученици от ОУ „Васил Левски“ и ДГ „Иглика“ с. Стара река, както и с Kметство с. Стара река.

Изявите на певческата група през 2023 г. не са малко:

„Конкурс надпяване с песните на Йовчо Караиванов“

„Седемнадесети национален Петропавловски събор“

„Лазаруване“

„Запалване на светлините на елхата“

Организирани събори – последната събота и неделя от м. Август в село Стара река се провежда местния традиционен събор, посветен на църковния празник „Успение Богородично“. В центъра пред кметството се организира вечерна фолклорна забава с участието на гостуващ оркестър и участие на певческата ни група.

Ежегодно се провеждат тържества за:

„Бабинден“ – Ден на родилната помощ – тържество с ритуално измиване ръцете на акушерката от млади майки, приветствие с участие на деца от ДГ „Иглика“ и ОУ „Васил Левски“, а вечерта се организира забава;

„Безсмъртието на Апостола“ – вечер, посветена на патронния празник на училището. Поднасяне на венец, рецитал с патриотични стихове, сценични изяви и т.н.;

„Баба Марта бързала – мартенички вързала!“ – конкурс за най-красиво ръчно изработена мартеница и изложба на ръчно изработени мартеници от деца и ученици;

„3-ти Март“ – Честване на Националния празник на Република България, рецитал с участие на ученици; поднасяне на венец пред паметната плоча в местния храм;

„Ден на жената“ – тържествена вечер за всичкйи жени в селото;

„Великденско яйце“ – конкурс-изложба за най-красиво писано великденско яйце;

„Лазаруване“ – гиздави лазарки обикалят селцето. Пеят песни за здраве и берекет във всяка къща.

Месец Юли и Август – лятна работа с деца и ученици – четене на приказки и обучаващи игри;

13 юли – 155 години от подвига на четата на Хаджи Димитър и Стефан Караджа – местността „Кечи дере“ – поднасяне на венци и цветя, рецитал;

„15 Септември – „Първи учебен звънец“ – поздрав от детската фолклорна група за пърия учебен звънец;

„Ден на народните будители“ – рецитал;

„Конкурс за коледна картичка“

„Коледна седянка“ – поздрав от певческата група във празничната вечер за запалване светлините на елхата в площада на село;

Книжовното богатство на нашата библиотеката към 31.12.2023 година е 12 363 библиотечни единици.

През отчетния период за 2023 година библиотеката е регистрирала следните читателски посещения:

Посещения: 2341

Раздадени книги: 463

Набавени книги: 357

Брой читатели: 62

Най-много четат децата от първи до четвърти клас, защото в тази възрастова група интересът е по-наострен и желанието за нови знания е по-силна. Винаги са любознателни и е много приятно да им се помага да се ориентират сред голямоп книжовно богатство. При посещеие от първокласници е важно да се обърне по-голямо внимание, трябва правилно да се насочват в избора на книги, обяснява им се, че книгите трябва да се пазят и връщат навреме. Запознават се и със справочната литература – видове енциклопедии, речници и т.н. Голям интерес за тях представлява и начинът, по който е подреден фонда в библиотеката.

Читалището не е участвало по проекти през 2023 година.

Няма приходи от наеми и земя. Отпущаната субсидия от Общината е недостатъчна за издръжка, ремонти и закупуване на литература.

Читалището е регистрирано в публичния регистър на народните читалища.

29.01.2024 година

Село Стара река

НАСТОЯТЕЛСТВОТО ПРИ НЧ „ТРУД 1905“